



 **REPUBLIKA HRVATSKA**

 **MEĐIMURSKA ŽUPANIJA**

**OPĆINA SVETI JURAJ NA BREGU**

 **OPĆINSKO VIJEĆE**

KLASA: 024-02/23-03/06

URBROJ: 2109-16-03-23-17

Pleškovec, 19. prosinca 2023.

Na temelju članka 17. stavak 1. Zakona o sustavu civilne zaštite (“Narodne novine“, broj 82/15, 118/18, 31/20, 20/21 i 114/22) i članka 28. Statuta Općine Sveti Juraj na Bregu („Službeni glasnik Međimurske županije“, broj 08/21), Općinsko vijeće Općine Sveti Juraj na Bregu na svojoj 16. sjednici održanoj 19. prosinca 2023. godine, donijelo je

**GODIŠNJI PLAN RAZVOJA SUSTAVA CIVILNE ZAŠTITE ZA 2024.GODINU**

**S FINANCIJSKIM UČINCIMA ZA TROGODIŠNJE RAZDOBLJE**

**UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe Izvršno tijelo jedinice lokalne i područne (regionalne) samouprave koordinira djelovanje operativnih snaga sustava civilne zaštite osnovanih za područje te jedinice u velikim nesrećama i katastrofama uz stručnu potporu nadležnog stožera civilne zaštite.

**1. PLANSKI DOKUMENTI**

**1.1. Procjena rizika od velikih nesreća na području Općine Sveti Juraj na Bregu**

Općina Sveti Juraj na Bregu izradila je Procjenu rizika od velikih nesreća na području Općine Sveti Juraj na Bregu na temelju Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), te Smjernicama Međimurske županije i ostalim zakonskim i podzakonskim aktima i propisima. U listopadu 2020. godine, napravljena je Revizija I. Procjene rizika od velikih nesreća za područje Općine Sveti Juraj na Bregu, obzirom da je od prve Procjene rizika protekao period od 3 godine. Dodatno su prošireni sadržaji glede potresa, epidemija i pandemija, te postupanja s invalidnim osobama kod velikih nesreća. U lipnju 2023. godine napravljena je Revizija II. Procjene rizika od velikih nesreća za područje Općine Sveti Juraj na Bregu.

**1.2. Plan djelovanja civilne zaštite Općine Sveti Juraj na Bregu**

Općina Sveti Juraj na Bregu izradila je Plan djelovanja civilne zaštite Općine Sveti Juraj na Bregu na temelju Zakona o sustavu civilne zaštite („Narodne novine“, broj 82/15., 118/18., 31/20., 20/21. i 114/22.) i Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21.). Plan djelovanja CZ Općine redovito se usklađuje.

Planski dokumenti CZ Općine se redovito ažuriraju i nadopunjuju.

**2. OPERATIVNE SNAGE**

 Procjenom rizika od velikih nesreća i Planom djelovanja CZ Općine definirane su operativne snage sustava civilne zaštite Općine Sveti Juraj na Bregu, a to su:

* Stožer civilne zaštite Općine
* Operativne snage vatrogastva – VZ Općine sa 5 DVD-a
* Operativne snage Hrvatskog Crvenog križa, težišno GD CK Čakovec
* Operativne snage Hrvatske gorske službe spašavanja, Težišno HGSS Stanica Čakovec
* Udruge Općine i Pravne osobe od interesa za sustav CZ Općine određene njenom Odlukom
* Postrojbe i Povjerenici CZ
* Koordinatori na lokaciji

**2.1. STOŽER ZAŠTITE I SPAŠAVANJA**

 Stožer zaštite i spašavanja osniva se u svakoj jedinici lokalne i područne (regionalne) samouprave i na razini Republike Hrvatske, a aktivira se kada se proglasi stanje neposredne prijetnje, katastrofe i velike nesreće. Novi sastav Stožera imenovan je u zakonskom roku, poslije lokalnih izbora u lipnju 2021.godine.

 Članovi Stožera civilne zaštite Općine Sveti Juraj na Bregu u lipnju 2022. godine završili su osposobljavanje koje provodi Ministarstvo prema Programu osposobljavanja članova stožera civilne zaštite.

**2.2. ZAPOVJEDNIŠTVO I POSTROJBE VATROGASTVA**

U Općini Sveti Juraj na Bregu djeluju dobrovoljna vatrogasna društva: Brezje, Lopatinec, Mali Mihaljevec, Vučetinec i Zasadbreg udruženi u Vatrogasnu zajednicu Općine Sveti Juraj na Bregu.

 Plan značajnih aktivnosti za 2024. godinu.

 U tijeku 2024. godine dobrovoljna vatrogasna društva Općine u skladu s postojećim propisima planiraju provesti sljedeće aktivnosti:

* Usavršavanje kadrova
* Razne vježbe sa članovima
* Javna vježba
* Osposobljavanje po specijalnostima
* Stručni ispiti
* Oprema koja nedostaje.

Oprema koja nedostaje a bila bi nužna u provođenju akcija zaštite i spašavanja; potrebno je nabaviti:

* alat, nosila, motorne pile, zaštitna odjela za gašenje požara otvorenog prostora (kombinezoni, naprtnjače, zaštitne čizme, zaštitne rukavice i kacige).

**2.3. POSTROJBA CIVILNE ZAŠTITE, POVJERENICI CIVILNE ZAŠTITE**

**2.3.1. Postrojba civilne zaštite**

Općina Sveti Juraj na Bregu nema ustrojenu postrojbu civilne zaštite (Odluka o stavljanju van snage Odluke o osnivanju postrojbe civilne zaštite Općine Sveti Juraj na Bregu „Službeni glasnik Međimurske županije“, broj 15/18).

Resursi Vatrogasne zajednice Općine su dovoljni i stalno se jačaju i po sadržajima civilne zaštite. U slučaju najvećih nesreća (katastrofa) i potreba općina će organizirati udruge građana i javnim pozivom pozvati stanovništvo da se uključi u potporu operativnim snagama CZ.

**2.3.2. Povjerenici civilne zaštite**

Radi koordinacije provođenja mjera zaštite i spašavanja u naseljima Općine, predsjednici mjesnih odbora (9 mjesnih odbora) i njihovi zamjenici obavljaju dužnost povjerenika civilne zaštite, odnosno zamjenika povjerenika civilne zaštite u Općini Sveti Juraj na Bregu. Općina ima 9 Povjerenika i 9 zamjenika povjerenika CZ za naselja Općine.

**3. UDRUGE GRAĐANA OD ZNAČAJA ZA ZAŠTITU I SPAŠAVANJE**

**3.1. Udruge građana s područja Općine Sveti Juraj na Bregu**

Na području Općine Sveti Juraj na Bregu djeluju: Udruga žena „Breza“ Brezje, Udruga „Vredne roke“ Dragoslavec, Udruga žena „Lopatinec“ Lopatinec, Udruga žena „Mali Mihaljevec“, Udruga mladih Mali Mihaljevec, KUU „Zasadbreg“ i ostale udruge.

 U cilju što kvalitetnijeg uključivanja udruga u sustav zaštite i spašavanja u promatranom periodu potrebno je:

* utvrditi postojeću materijalno-tehničku opremljenost udruge,
* prilikom financiranja udruga, sredstva za financiranje usmjeriti na kupnju materijalno-tehničkih sredstava koja se nalaze u materijalno-tehničkom ustroju timova civilne zaštite.

Podatke o udrugama građana potrebno je kontinuirano ažurirati.

**4. PRAVNE OSOBE KOJE ĆE PORADI NEKOG INTERESA DOBITI ZADAĆE U ZAŠTITI I SPAŠAVANJU STANOVNIŠTVA, MATERIJALNIH I KULTURNIH DOBARA I OKOLIŠA**

Na području Općine Sveti Juraj na Bregu djeluju pravne osobe s materijalno tehničkim sredstvima navedene u tabeli 1.

Tabela 1. Pregled pravnih osoba s materijalno tehničkim sredstvima

|  |  |  |
| --- | --- | --- |
| **PODUZEĆE, ADRESA, TELEFON** | **AUDRESA** | **KONTAKT** |
| Restoran „Međimurski dvori“ – Malo selo d.o.o. Lopatinec | V. Nazora 29/a, Lopatinec, 40311 Lopatinec | 856 333 |
| Betonplastik d.o.o. Brezje | Brezje 98/a, 40311 Lopatinec | 855 526 |

 Pravne osobe s materijalno-tehničkim sredstvima dužne su se odazvati na zahtjev načelnika Stožera civilne zaštite Općine Sveti Juraj na Bregu te sudjelovati s ljudskim snagama i materijalnim resursima u provedbi mjera i aktivnosti u sustavu civilne zaštite.

 Podatke o pravnim osobama potrebno je kontinuirano ažurirati.

**5. FINANCIRANJE SUSTAVA ZAŠTITE I SPAŠAVANJA**

 Cilj: racionalno, funkcionalno i učinkovito djelovanje sustava civilne zaštite. Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga.

**5.1. Operativne snage koje djeluju na području Općine Sveti Juraj na Bregu, a nisu u nadležnosti Općine te postupaju prema vlastitim operativnim planovima**

Pravne osobe koje se zaštitom i spašavanjem bave kao svojom redovnom djelatnošću djeluju sukladno svojim operativnim planovima i Planu zaštite i spašavanja za područje Općine Sveti Juraj na Bregu su:

* Zavod za hitnu medicinu Međimurske županije,
* Zavod za javno zdravstvo Međimurske županije,
* Dom zdravlja Međimurske županije - ordinacije opće i dentalne medicine u Pleškovcu,
* Veterinarska stanica Bioinstitut d.o.o., Čakovec,
* Hrvatske vode VGO Varaždin, VGI Čakovec,
* MUP Policijska postaja Čakovec,
* JVP Čakovec,
* DUZS, Područni ured za zaštitu i spašavanje Čakovec,
* Bioinstitut Čakovec,
* Centar za socijalnu skrb Čakovec, J. Gotovca 9, Čakovec,
* Gradsko društvo Crvenog križa Čakovec, Kralja Tomislava 29, Čakovec te

Hrvatska gorska služba spašavanja - Stanica Čakovec.

Hrvatska gorska služba spašavanja - Stanica Čakovec u cilju spremnosti za angažiranjem u akcijama zaštite i spašavanja u 2024. godini planira provesti:

* tečaj prve pomoći
* tečaj zimskih tehnika spašavanja
* tečaj za voditelja potražnih akcija
* tečaj ljetnih tehnika spašavanja
* druge tečajeve prema njihovim potrebama
* Hrvatska gorska služba spašavanja – Stanica Čakovec planira tijekom 2024. godine nabaviti svu adekvatnu opremu koja im je nužna, a nedostaje u provođenju akcije zaštite i spašavanja.
* HEP Operator distribucijskog sustava d.o.o., Žrtava fašizma 1, Čakovec,
* Međimurske vode d.o.o., Matice hrvatske 10, Čakovec,
* Međimurje plin d.o.o., Obrtnička 4, Čakovec,
* Županijska uprava za ceste Međimurske županije, Mihovljanska 70, Čakovec,
* Hrvatske šume - Uprava šuma podružnica Koprivnica, Šumarija Čakovec, Dr. Ante Starčevića 57, Čakovec,
* Poljoprivredna savjetodavna služba Čakovec, Zrinsko - Frankopanska 9/III, Čakovec.

Pravne osobe koje se zaštitom i spašavanjem bave kao svojom redovnom djelatnošću djeluju sukladno svojim operativnim planovima i Planu zaštite i spašavanja pozivaju se, mobiliziraju i aktiviraju za provođenje mjera i postupaka u cilju sprječavanja nastanka, ublažavanja, te uklanjanja posljedica katastrofa i velikih nesreća.

U Proračunu Općine Sveti Juraj na Bregu za 2024. godinu skladu s posebnim propisima predviđene su sljedeće stavke:

|  |  |  |  |
| --- | --- | --- | --- |
| **STAVKE U PRORAČUNU** | **IZNOS U EUR****2024.** | **IZNOS U** **EUR****2025.** | **IZNOS U EUR****2026.** |
| Civilna zaštita  | 7.000,00 | 7.000,00 | 7.000,00 |
| Crveni križ | 15.000,00 | 15.000,00 | 15.000,00 |
| Dobrovoljna vatrogasna društva | 65.000,00 | 66.000,00 | 67.000,00 |
| Javna vatrogasna postrojba Čakovec | 40.000,00 | 41.000,00 | 42.000,00 |
| Hrvatska gorska služba | 1.500,00 | 1.500,00 | 1.500,00 |
| **UKUPNO ZA 2024. godinu** | **128.500,00** | **130.500,00** | **132.500,00** |

**6. SURADNJA NA PODRUČJU CIVILNE ZAŠTITE**

 Cilj: razmjenom iskustava, podataka, znanja i vještina s odgovarajućim institucijama postići podizanje razine sigurnosti civilnog stanovništva, imovine, te ekosustava. U okviru Općine Sveti Juraj na Bregu i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu s pozitivnim propisima. Nastaviti suradnju s Područnim uredom za zaštitu i spašavanje Čakovec s ciljem jačanja i usavršavanja operativnih i drugih snaga sustava civilne zaštite na području Općine Sveti Juraj na Bregu.

**7.** Ovaj Plan objavit će se u „Službenom glasniku Međimurske županije“ i stupa na snagu osmog dana od dana objave.

 **PREDSJEDNIK**

 Općinskog vijeća

 Anđelko Kovačić